ഇന്ധന വില വര്ധന ജനദ്രോഹം പരമാവധിയാക്കുന്ന മോഡി സര്ക്കാര്..ആഞ്ഞടിച്ച് ജയരാജന് തിരുവനന്തപുരം രാജ്യത്ത് ഇന്ധന വില ദിവസേന ഉയരുകയാണ്. ഇന്ന് ഡീസല് ലിറ്ററിന് 38 പൈസയും, പെട്രോളിന് 32 പൈസയുമാണ് വര്ദ്ധിച്ചത്.തിരുവനന്തപുരത്ത് ഒരു ലിറ്റര് പെട്രോളിന് 106.39 രൂപയും ഡീസല് ലിറ്ററിന് 99.82 രൂപയുമാണ് വില. കൊവിഡ് പ്രതിസന്ധിയും വിലക്കയറ്റവുമെല്ലാം ജനജീവിതം ദുസഹമാക്കുന്നതിനിടയിലാണ് അടിക്കടിയുള്ള ഈ വിലവിര്ധന. അതിനിടെ വിലവര്ധനവില് കേന്ദ്ര സര്ക്കാറിനെ രൂക്ഷ വിമര്ശനം ഉയര്ത്തുകയാണ് സിപിഎം കണ്ണൂര് ജില്ലാ സെക്രട്ടറി എംവി ജയരാജന്. വിലക്കയറ്റം തടഞ്ഞ്, പട്ടിണിയും ദാരിദ്ര്യം രാജ്യത്തുനിന്ന് തുടച്ചുനീക്കാന് ശ്രമിക്കുന്നതിന് പകരം, വിലക്കയറ്റം അതിരൂക്ഷമാക്കുന്ന നടപടി തുടരുന്നത് ജനദ്രോഹം അങ്ങേയറ്റമാക്കുന്ന മോഡി സര്ക്കാര് നയം തന്നെയാണ് തുറന്നുകാട്ടുന്നതെന്ന് ജയരാജന് പറഞ്ഞു.വിലക്കയറ്റം തുടര്ച്ചയാവുമ്ബോഴും കേന്ദ്രസര്ക്കാര് ജനങ്ങളെ പട്ടിണിയിലാക്കി കോര്പ്പറേറ്റുകള്ക്കൊപ്പം ചിരിക്കുമ്ബോള്, 20 രൂപയ്ക്ക് ഊണുള്പ്പടെ ലഭ്യമാക്കി സംസ്ഥാന സര്ക്കാര് ജനങ്ങള്ക്കൊപ്പം നിന്ന് ബദലൊരുക്കുന്നതും വര്ത്തമാനകാല കാഴ്ചയാണെന്നും ജയരാജന് പറഞ്ഞു. ഫേസ്ബുക്കിലൂടെയാണ് അദ്ദേഹത്തിന്റെ വിമര്ശമം. ജയരാജന്റെ വാക്കുകളിലേക്ക് ഇന്ധനവില തുടര്ച്ചയായി വര്ദ്ധിച്ചതോടെ, പെട്രോളിന് പിന്നാലെ ഡീസല് വിലയും 100 കടന്നു. ലോക വിശപ്പ് രാഷ്ട്രങ്ങളുടെ പട്ടികയില്, പാകിസ്ഥാനും ശ്രീലങ്കയ്ക്കും മറ്റ് ഏഷ്യന് രാഷ്ട്രങ്ങള്ക്കും പിറകിലാണെന്നത് മാത്രമല്ല, ലോകത്തിന്റെ വിശപ്പ് രാഷ്ട്രങ്ങളുടെ തലസ്ഥാനമായി കരുതിപ്പോന്ന എത്യോപ്യയ്ക്കും പിറകിലായി മോഡി സര്ക്കാര് ഭരണത്തില് ഇന്ത്യ നാണം കെട്ടതാണ് പുതിയ വേള്ഡ് ഹംഗര് ഇന്ഡക്സ് തുറന്നുകാട്ടിയത്. വിലക്കയറ്റം തടഞ്ഞ്, പട്ടിണിയും ദാരിദ്ര്യം രാജ്യത്തുനിന്ന് തുടച്ചുനീക്കാന് ശ്രമിക്കുന്നതിന് പകരം, വിലക്കയറ്റം അതിരൂക്ഷമാക്കുന്ന നടപടി തുടരുന്നത് ജനദ്രോഹം അങ്ങേയറ്റമാക്കുന്ന മോഡി സര്ക്കാര് നയം തന്നെയാണ് തുറന്നുകാട്ടുന്നത്. ഐക്യരാഷ്ട്ര സഭയില് പ്രധാനമന്ത്രി പ്രസംഗത്തില് സൂചിപ്പിച്ച ഒരു കാര്യം ജനകീയ വികസനത്തെക്കുറിച്ചായിരുന്നു. എന്നാല്, കോര്പ്പറേറ്റുകള്ക്ക് മുന്നില് കുമ്ബിട്ട്, രാജ്യത്തിന്റെ സ്വത്ത് അവര്ക്ക് തീറെഴുതുന്നതും, ഇന്ധനവില നിയന്ത്രണാധികാരം സര്ക്കാരില് നിന്നുമാറ്റി വിലക്കയറ്റം തുടര്ച്ചയും കുത്തനെയുമാക്കുന്നതാണ് രാജ്യം കാണുന്നത്. ഇന്ത്യയിലെ സാധാരണക്കാരായ ബി.ജെ.പിക്കാര് വരെ വിലക്കയറ്റം കൊണ്ട് പൊറുതിമുട്ടുമ്ബോഴും കോര്പ്പറേറ്റുകള് തടിച്ചുകൊഴുക്കട്ടെ എന്ന ബി. ജെ. പി നയം തന്നെയാണിവിടെ തുറന്നുകാട്ടപ്പെടുന്നത്. വിലക്കയറ്റം അതിരൂക്ഷമാവുമ്ബോള്, അത് ബാധിക്കാതിരിക്കാന് അവശ്യസാധനങ്ങള്ക്ക് വില വര്ദ്ധിക്കാതെ പിടിച്ചുനിര്ത്തിയ കേരളാ മോഡല് ഇവിടെയുണ്ട്. 13 അവശ്യവസ്തുക്കളുടെ വില പൊതുവിപണിയില് ഒന്നാം പിണറായി സര്ക്കാര് അധികാരമേറ്റതുമുതല് വര്ദ്ധിച്ചില്ല എന്നത് കാണാന് നമുക്ക് സാധിക്കണം. ഈ വിലക്കയറ്റം തുടര്ച്ചയാവുമ്ബോഴും കേന്ദ്രസര്ക്കാര് ജനങ്ങളെ പട്ടിണിയിലാക്കി കോര്പ്പറേറ്റുകള്ക്കൊപ്പം ചിരിക്കുമ്ബോള്, 20 രൂപയ്ക്ക് ഊണുള്പ്പടെ ലഭ്യമാക്കി സംസ്ഥാന സര്ക്കാര് ജനങ്ങള്ക്കൊപ്പം നിന്ന് ബദലൊരുക്കുന്നതും വര്ത്തമാനകാല കാഴ്ചതന്നെ. 20 രൂപ ഊണില് കറി കുറവാണെന്ന് വിലപിക്കുന്ന മാധ്യമങ്ങളേയും നമ്മള് കണ്ടു. പാവപ്പെട്ടവന് ഇരുട്ടടിയായി ഇന്ധനവില അത്തരം സംരംഭങ്ങള് ഇല്ലാതാക്കുന്നതിനല്ല, ഇന്ധന വില നിയന്ത്രണാധികാരം തിരികെ സര്ക്കാരില് നിക്ഷിപ്തമാക്കിയും രാജ്യത്തെ പൊതുമേഖലാ സ്ഥാപനങ്ങള് കോര്പ്പറേറ്റുകള്ക്ക് മുന്നില് അടിയറവെയ്ക്കാതെ, സര്ക്കാര് തന്നെ നവീനവത്ക്കരിച്ച് രാജ്യ ഖജനാവിലേക്ക് ലാഭമെത്തിച്ച്, ആ ലാഭം കൊണ്ട് ജനങ്ങള്ക്ക് ഉപകാരം ചെയ്യാനുമാണ് കേന്ദ്ര ബി. ജെ. പി സര്ക്കാര് ചെയ്യേണ്ടതെന്ന് നട്ടെല്ലോടെ വിളിച്ചുപറയാനാണ് മാധ്യമ പ്രവര്ത്തകര്ക്ക് കഴിയേണ്ടത്. വിലക്കയറ്റം രൂക്ഷമാക്കുന്ന കേന്ദ്രനയം തിരുത്തും വരെ, സാമൂഹ്യ പ്രതിബദ്ധതയോടെ തുടര്ച്ചയായി ക്യാമ്ബയിന് ഏറ്റെടുക്കാന് മാധ്യമങ്ങള്ക്ക് കഴിയണം. ഇന്ധന വില രൂക്ഷമാക്കുന്ന കേന്ദ്ര സര്ക്കാര് നയത്തിനെതിരെ ജീവിക്കുവാനുള്ള അവകാശത്തിനായി ജനകീയ പ്രതിഷേധവും ശക്തമാവട്ടെ, ജയരാജന് ഫേസ്ബുക്കില് കുറിച്ചു. source: oneindia.com